CELEX: 32019D0470
Language: ro
Date: 2019-03-20 00:00:00
Title: Decizia de punere în aplicare (UE) 2019/470 a Comisiei din 20 martie 2019 de abrogare a Deciziei 2005/779/CE privind anumite măsuri de sănătate animală împotriva bolii veziculoase a porcului în Italia [notificată cu numărul C(2019) 2045] (Text cu relevanță pentru SEE.)

22.3.2019   
               
               
                  RO
               
               
                  Jurnalul Oficial al Uniunii Europene
               
               
                  L 80/49
               
            
         DECIZIA DE PUNERE ÎN APLICARE (UE) 2019/470 A COMISIEI
         din 20 martie 2019
         de abrogare a Deciziei 2005/779/CE privind anumite măsuri de sănătate animală împotriva bolii veziculoase a porcului în Italia
         
            
               [notificată cu numărul C(2019) 2045]
            
         
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (1), în special articolul 10 alineatul (4),
         întrucât:
         
                     (1)
                  
                  
                     Decizia 2005/779/CE a Comisiei (2) a fost adoptată ca urmare a apariției unor focare de boală veziculoasă a porcului în Italia. Ea stabilește normele de sănătate animală cu privire la boala veziculoasă a porcului pentru regiunile statului membru în cauză care sunt recunoscute ca fiind indemne de boala veziculoasă a porcului, precum și pentru regiunile statului membru respectiv care nu sunt recunoscute ca fiind indemne de această boală.
                  
               
                     (2)
                  
                  
                     În Italia a fost pus în aplicare, timp de mai mulți ani, un program de eradicare și de monitorizare a bolii veziculoase a porcului, în vederea obținerii statutului de teritoriu indemn de boala veziculoasă a porcului pentru toate regiunile din statul membru respectiv.
                  
               
                     (3)
                  
                  
                     Italia a transmis Comisiei informații noi cu privire la statutul de teritoriu indemn de boala veziculoasă a porcului al regiunii Calabria, demonstrând că boala a fost eradicată în această regiune.
                  
               
                     (4)
                  
                  
                     În urma examinării informațiilor prezentate de Italia și având în vedere rezultatele favorabile care rezultă din punerea în aplicare a programului de eradicare și de monitorizare, regiunea Calabria ar trebui recunoscută ca fiind indemnă de boala veziculoasă a porcului.
                  
               
                     (5)
                  
                  
                     Întrucât boala veziculoasă a porcului a fost eradicată în toate regiunile din Italia, Decizia 2005/779/CE a devenit caducă și ar trebui abrogată.
                  
               
                     (6)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Decizia 2005/779/CE se abrogă.
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 20 martie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 224, 18.8.1990, p. 29.
         
            (2)  Decizia 2005/779/CE a Comisiei din 8 noiembrie 2005 privind anumite măsuri de sănătate animală împotriva bolii veziculoase a porcului în Italia (JO L 293, 9.11.2005, p. 28).